Λεωνίδας Μπουρνιάς

Ο Λεωνίδας Μπουρνιάς (1908Βιογραφικό στν ιστότοπο του Ευρωπαϊκού Κοινοβουλίου. ή 1909–1997) ήταν Έλληνας πολιτικός, πρώην υπουργός, βουλευτήςNα ποιοι είναι οι 42 βουλευτές της Xίου από το 1915 έως το 2004 , Εφημερίδα "Αλήθεια",  17-9-2007. και ευρωοβουλευτής Έλληνες ευρωβουλευτές , αφιέρωμα στο in.gr, 28-5-2004, ανάκτηση 23-6-2015.. 

Βιογραφία και έργο

Γεννήθηκε στη Χίο στις 9 Μαΐου 1908, σπούδασε στη Νομική Σχολή του Πανεπιστημίου Αθηνών και αρχικά εργάσθηκε ως δικηγόρος. 

Διετέλεσε Γενικός Γραμματέας του υπουργείου Εσωτερικών (1947) και του Υπουργείου Εμπορικής Ναυτιλίας (1952-1956).

Πρωτοεκλέχθηκε βουλευτής Χίου στις εκλογές του 1950 και στη συνέχεια επανεξελέγη σε οκτώ άλλες εκλογικές αναμετρήσεις στην ίδια πάντοτε εκλογική περιφέρεια. Διετέλεσε Υπουργός Εργασίας (29 Φεβρουαρίου 1956-5 Μαρτίου 1958) και Υπουργός Βιομηχανίας (2 Νοεμβρίου 1962-19 Ιουνίου 1963). Εξελέγη Αντιπρόεδρος της Βουλής των Ελλήνων για την Κοινοβουλευτική Περίοδο 1977-1980. 

Εξελέγη Ευρωβουλευτής το 1981, θέση που διατήρησε έως το 1985, λαμβάνοντας μέρος σε διεθνείς διασκέψεις.

Ο Λεωνίδας Μπουρνιάς συνέγραψε το βιβλίο Η ελληνική εμπορική ναυτιλία (1950).

Πέθανε τον Ιούνιο του 1997 και κηδεύτηκε στις 12 Ιουνίου από τον ιερό ναό του Αγίου Λαζάρου του Πρώτου Νεκροταφείου Αθηνών.Η Καθημερινή, Κοινωνικά, 12-6-1997, σελ. 14.  

Ήταν παντρεμένος με τη Βασιλική Μπουρνιά και απέκτησαν παιδιά και εγγόνια.

Πηγές

 Νέα Ελληνική Εγκυκλοπαίδεια «Χάρη Πάτση», τόμος 18, σελ. 108
 Εγκυκλοπαίδεια Πάπυρος Λαρούς Μπριτάννικα, τόμος 44, σελ. 59

 Παραπομπές 

Κατηγορία:Έλληνες υπουργοί Εργασίας
Κατηγορία:Βουλευτές Χίου
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υπουργοί Βιομηχανίας
Κατηγορία:Βουλευτές εκλεγμένοι με το Δημοκρατικό Σοσιαλιστικό Κόμμα
Κατηγορία:Ευρωβουλευτές της Ελλάδας εκλεγμένοι την περίοδο 1981-1984